Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: a 30/2002. (XII. 13.) GKM rendelethez
Paragraph Index: 689

a) Ha valamely nemzetközi letéteményes szerv ideiglenesen vagy véglegesen abbahagyja bármely olyan feladat ellátását, amelyet a Szerzõdés és e Végrehajtási Szabályzat értelmében el kellene látnia a letétbe helyezett mikroorganizmusok tekintetében, az a Szerzõdõ Állam vagy kormányközi iparjogvédelmi szervezet, amely az említett szervre vonatkozóan felelõsséget vállalt a 6. cikk (1) bekezdése szerint, köteles 2002/155. szám (i) a lehetõ legteljesebb mértékben biztosítani, hogy az ilyen mikroorganizmusok mintáit azonnal átszállítsák az említett szervtõl („mulasztó szerv”) egy másik nemzetközi letéteményes szervhez („helyettes szerv”), anélkül, hogy azokat bármiféle állagromlás vagy szennyezés érné; (ii) a lehetõ legteljesebb mértékben biztosítani, hogy az említett mikroorganizmusok tekintetében a mulasztó szervhez intézett valamennyi postai küldemény és egyéb értesítés, valamint a szerv birtokában lévõ valamennyi irat és egyéb lényeges információ azonnal átkerüljön a helyettes szervhez; (iii) a lehetõ legteljesebb mértékben biztosítani, hogy a mulasztó szerv haladéktalanul értesítse valamennyi érintett letevõt a teendõk ellátásának abbahagyásáról és a végrehajtott átszállításokról; (iv) haladéktalanul értesíteni a Fõigazgatót az abbahagyás tényérõl és mértékérõl, valamint azokról az intézkedésekrõl, amelyeket az említett Szerzõdõ Állam vagy kormányközi iparjogvédelmi szervezet az (i)—(iii) alpontoknak megfelelõen megtett.

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes